**Kováč Architects s.r.o.**

Štvrť SNP 997/11

Galanta 924 01

projekt stavby pre stavebné konanie

**MŠ KALINČIAKOVA, ZLATÉ MORAVCE**

**- ROZŠÍRENIE KAPACÍT A PRÍSTAVBA JEDÁLNE**

**objekt: prístavba**

**a. SPRIEVODNÁ SPRÁVA**

Zlaté Moravce, k.ú. Zlaté Moravce, č.parc.: 2542/1, 2542/10, 2542/9

Nitriansky kraj, okres Zlaté Moravce

Investor – objednávateľ:

Mesto Zlaté Moravce, 1. mája 940, 953 01 Zlaté Moravce

Február 2020

**1. Identifikačné údaje**

Názov stavby : **MŠ KALINČIAKOVA, ZLATÉ MORAVCE**

**- ROZŠÍRENIE KAPACÍT A PRÍSTAVBA JEDÁLNE**

Miesto stavby : Zlaté Moravce, k.ú. Zlaté Moravce,

č. parc.: 2542/1, 2542/10, 2542/9, NR kraj, okres Zlaté Moravce, SR

Stupeň PD : Projekt stavby pre stavebné konanie

Investor - objednávateľ : Mesto Zlaté Moravce, 1. mája 940, 953 01 Zlaté Moravce

Zodpovedný projektant : Kováč Architects s.r.o., Štvrť SNP 997/11, Galanta 924 01

Ing. arch. Ing. Ján Kováč, a.a.

Autor : Ing. arch. Ing. Ján Kováč

Vypracoval : Ing. Kristína Sándorová

Statika : Ing. Zoltán Laczko, a.s.i.

Zdravotechnika : Ing. Alfréd Gáspár, a.s.i.

Vykurovanie : Ing. Alfréd Gáspár, a.s.i.

Elektroinštalácia : Juraj Varga

Protipožiarna bezpečnosť : Miroslav Szabó, špecialista PO

Projektové energetické hodnotenie : Ing. Peter Candrák, a.s.i.

**2. Základné údaje**

**Priestory navrhovanej prístavby materskej školy :**

Celková zastavaná plocha prístavby : 504,35 m2

Celková úžitková plocha prístavby : 382,55 m2

Celkový obostavaný priestor prístavby : 2 690,99 m3

Počet podlaží : 1 nadzemné

Parcelné číslo : 2542/1, 2542/10, 2542/9

Kapacita navrhovanej prístavby : 29 detí (25 detí v novom pavilóne a 4 detí

v existujúcich priestoroch)

**3. Vstupné podklady**

Pri spracovávaní projektovej dokumentácie stavby boli použité nasledovné podklady:

- katastrálna mapa

- zameranie polohy jestvujúcich inžinierskych sietí /orientačne/

- miestne obhliadky lokality a konzultácie s objednávateľom o požiadavkách na funkčné využitie, prevádzkové

a priestorové parametre stavby

- zameranie skutkového stavu budovy

**4. ČLENENIE STAVBY**

Predmetná stavba – MŠ Kalinčiakova, Zlaté Moravce - rozšírenie kapacít a prístavba jedálne - sa nečlení na stavebné objekty. V rámci projektovej dokumentácie je navrhnutá prístavba nových priestorov pre samostatnú triedu, jedálne, spojovacej chodby a výmena exteriérových výplní otvorov v pavilóne „J“.

V rámci pavilónu „J“ navrhujeme kompletnú rekonštrukciu umyvárni (nové zariaďovacie predmety, vodoinštalácia, rozvody kanalizácie, nové dlažby a obklady stien a nové svietidlá).

**5. TERMÍN ZAČATIA A DOKONČENIA STAVBY**

predpokladaný termín začatia stavby: 04/2020

predpokladaný termín dokončenia stavby: 12/2021

**Kováč Architects s.r.o.**

Štvrť SNP 997/11

Galanta 924 01

projekt stavby pre stavebné konanie

**MŠ KALINČIAKOVA, ZLATÉ MORAVCE**

**- ROZŠÍRENIE KAPACÍT A PRÍSTAVBA JEDÁLNE**

**objekt: prístavba**

**b. Súhrnná technická SPRÁVA**

Zlaté Moravce, k.ú. Zlaté Moravce, č.parc.: 2542/1, 2542/10, 2542/9

Nitriansky kraj, okres Zlaté Moravce

Investor – objednávateľ:

Mesto Zlaté Moravce, 1. mája 940, 953 01 Zlaté Moravce

Február 2020

1. Základná charakteristika stavby

Plánovaná prístavba k materskej škole bude realizovaná v meste Zlaté Moravce, na parc. č. 2542/1, 2542/10, 2542/9 v areáli Materskej školy. Predmetom tejto projektovej dokumentácie je prístavba prízemného objektu v meste Zlaté Moravce. Stavebný pozemok sa nachádza v zastavanom území s vybudovanou infraštruktúrou na takmer rovinatom teréne prevažne tvoreným trávnatým porastom a spevnenými plochami.

Celkové urbanisticko-architektonické riešenie predmetného objektu rešpektuje okolitú zástavbu, urbanistické a funkčné nadväznosti lokality.

2. Umiestnenie stavby, urban. a dopravné riešenie

Navrhované rozšírenie objektu materskej školy MŠ Kalinčiakova, Zlaté Moravce je situované na parc. č. 2542/1, 2542/10, 2542/9 v meste Zlaté Moravce v areáli Materskej školy. Jedná sa o prístavbu k existujúcemu objektu materskej školy. Odstupové vzdialenosti od okolitých stavebných objektov a stavebných pozemkov sú stanovené čo najoptimálnejšie aby neboli dotknuté záujmy vlastníkov okolitých pozemkov. Osadenie a základné priestorové parametre objektov ako aj orientácia vstupu navrhovanej prístavby materskej školy je zdokumentované vo výkresovej časti tejto PD.

Výškové osadenie stavby – úroveň podlahy prízemia 0,000 je stanovená v relatívnej výške +0,170 m od okolitého pôvodného terénu.

Hmotovo - priestorové a architektonické riešenie navrhovaného objektu je navrhnuté tak, aby bol vhodne zakomponovaný do existujúceho prostredia v rámci existujúceho areálu materskej školy v dotknutej lokalite mesta Zlaté Moravce s dôrazom na moderný architektonický výraz pri rešpektovaní urbanistických nadväzností danej lokality. Tomu zodpovedá i výšková úroveň objektu, ktorá dosahuje v najvyššom bode strešnej konštrukcie cca +7,660 m od úrovne 0,000 objektu.

Hlavný vstup a vjazd na pozemok sa nachádza na východnej svetovej strane objektu. Vstup z exteriéru do navrhovanej triedy sa nachádza na severozápadnej strane. Vstup do jedálne sa nachádza na južnej strane.

Všetky nové priestory budú prepojené s existujúcimi priestormi cez navrhovanú spojovaciu chodbu.

Osadenie prístavby k materskej škole vrátane odstupových vzdialeností od okolitých objektov je podrobne riešené v grafickej časti PD v situácii stavby.

3. Hmotovo-priestorové a dispozičné riešenie

Hmotovo–priestorové riešenie je navrhnuté tak, aby bol objekt vhodne zakomponovaný do prostredia v dotknutej lokalite a zároveň aby osobitým, originálnym architektonickým riešením spĺňal vysoké kvalitatívne požiadavky. Architektonická kompozícia je navrhnutá striedmo a racionálne s ohľadom na funkčné využitie, prevádzkové a kvalitatívne požiadavky investora.

Navrhovaná prístavba k materskej škole je riešená ako jednoduchá stavba, tj. prízemná bez podpivničenia. Jedná sa o prístavbu k existujúcemu objektu materskej školy.

Dispozícia objektu je navrhnutá jednoducho a prehľadne s uplatnením požiadaviek optimálnej rozlohy, funkčnej a prevádzkovej čistoty a variabilnosti miestností.

V projektu je navrhnuté rozšírenie existujúcich priestorov materskej školy zo súčasných **149** o **29** detí (25 detí v novom pavilóne a 4 detí v existujúcich priestoroch) na **178** detí.

V rámci prístavby je navrhnutá odpočinková miestnosť - spálňa, denná miestnosť pre deti - herňa, wc a šatňa, zázemie pre upratovačku a wc pre personál. Tento priestor je prepojený s navrhovanou spoločnou spojovacou chodbou materskej školy, ktorá slúži aj ako hlavný komunikačný priestor medzi existujúcou budovou materskej školy a navrhovanej prístavby. Súčasťou dispozície predmetného objektu je aj navrhovaná jedáleň z dôvodu nedostatku stravovacieho priestoru v objekte materskej školy. Všetky nové priestory budú prepojené s existujúcimi priestormi cez navrhovanú spojovaciu chodbu. Na tento vnútorný priestor nadväzujú jednotlivé funkčné celky materskej školy.

V rámci projektovej dokumentácie je navrhnutá okrem prístavby nových priestorov pre samostatnú triedu, jedálne a spojovacej chodby aj výmena exteriérových výplní otvorov v pavilóne „J“.

V rámci pavilónu „J“ navrhujeme kompletnú rekonštrukciu umyvárni (nové zariaďovacie predmety, vodoinštalácia, rozvody kanalizácie, nové dlažby a obklady stien a nové svietidlá).

4. Stavebno-konštrukčné a materiálové riešenie

Základný konštrukčný systém navrhovanej stavby je koncipovaný ako stenový, z obvodových a vnútorných nosných murovaných stien. Stropná konštrukcia je navrhovaná ako väzníková konštrukcia sedlová strecha, spojovacia chodba bude zastrešená jednoplášťovou plochou strechou. Vodorovné nosné konštrukcie – preklady a prievlaky sú uvažované železobetónové monolitické, príp. pórobetónové (viď výkresová dokumentácia, časť Statika).

Nenosné steny a nosné steny budú prevažne murované z pórobetónových tvárnic (Ytong alt. Porfix).

Výrobky pre výplne otvorov do exteriéru sú uvažované plastové (alt. hliníkové), interiérové dvere budú drevené s obložkovými zárubňami.

Hmotovému a funkčnému členeniu zodpovedá i materiálové a farebné riešenie. Z povrchových materiálov a obkladových systémov fasád sa na objekte uplatní systém štruktúrovanej fasádnej omietkovej zmesi (Baumit, Caparol, Weber - Terranova a pod.) v kombinácii s obkladovými materiálmi.

V rámci ďalších stupňov projektovej dokumentácie budú podrobne riešené príslušné stolárske, zámočnícke, klampiarske, kamenárske výrobky a pod.

Tepelno-technické parametre všetkých konštrukcií sú volené čo najoptimálnejšie vo vzťahu k príslušnej STN, investičným a prevádzkovým nákladom objektu ako aj k estetickým a úžitkovým parametrom stavby.

5. Technické zariadenia

Na riešenom území sa nachádza kompletná infraštruktúra. Navrhovaná prístavba bude napojená na existujúce rozvody vody, kanalizácie, ústredného kúrenia a elektroinštalácie Materskej školy. Prístavba bude vybavená príslušnými rozvodmi a zariadeniami zdravotechniky, vykurovania, elektroinštalácie a slaboprúdovej techniky.

Zdravotechnika

Navrhovaná prístavba bude napojená na existujúce vnútorné rozvody vody a kanalizácie Materskej školy.

Podrobnejšie viď časť PD Zdravotechnika

ÚSTREDNÉ KÚRENIE

Navrhovaná prístavba bude vykurovaná radiátorovým vykurovaním. Rozvody UK prístavby budú napojené na existujúce rozvody UK Materskej školy.

Podrobnejšie viď časť PD Vykurovanie

Elektroinštalácia

Navrhovaná prístavba bude napojená na existujúce vnútorné rozvody NN elektrickej energie.

Podrobnejšie viď časť PD Elektroinštalácia

6. Vplyv stavby na zdravie a životné prostredie

Likvidácia odpadov

Navrhovaná prístavba nebude mať žiadny negatívny vplyv na okolie stavby a na životné prostredie. Výstavbou objektu a úpravou okolitých priestranstiev sa dosiahne vyššia estetická úroveň a kvalita životného prostredia.

Objekt vzhľadom na svoj charakter neprodukuje odpady s osobitnými nárokmi na likvidáciu. Splaškové vody budú odvádzané do verejnej kanalizácie. Odvoz komunálneho odpadu bude riešený v rámci mestskej likvidácie odpadu.

Rozvody UK prístavby budú napojené na existujúce rozvody UK. Nový zdroj tepla nie je navrhnutý.

Stavba pri dodržaní projektovaných parametrov nemá negatívny vplyv na kvalitu životného prostredia. Výstavba objektov a jeho prevádzka nebudú mať zhoršujúci vplyv na životné prostredie, nakoľko nedôjde k manipulácii s nebezpečnými látkami.

**Kategorizácia odpadov** vznikajúcich stavbou a užívaním objektu podľa vyhlášky MŽP SR č. 365/2015 z.z., ktorý ustanovuje katalóg odpadov o znení neskorších noviel:

**a/ po dobu výstavby:**

číslo druh odpadu množstvo mj. Kategória

10 11 03 odpadové vláknité materiály na báze skla O

Odrezky vláknitej tepelnej izolácie 0.1 t

15 01 01 obaly z papiera a lepenky O

Kartónové a papierové obaly 0.3 t

15 01 02 obaly z plastov O

Ovinovacie fólie, plastové obaly 0.3 t

17 01 01 betón O

Vybúrané komunikácie 0.2 t

17 01 02 tehly O

Odpad z prírezovtehloblokov 0.4 t

17 01 03 obkladačky, dlaždice keramika O

Odrezky obkladov a dlažieb 0.1 t

17 02 01 drevo O

Odrezky z drevených atyp. debnení, obaly 0.8 t

Výrub stromov a kríkov 0.3 t

17 04 05 železo, oceľ O

Odrezky zámoč. a klampiarskych výrobkov 0.2 t

17 05 06 výkopová zemina iná ako uvedené v 17 05 05 O

vykopaná zemina základov a inž. Sietí 3.0 m3

17 09 04 zmiešané odpady stavieb a demolácií iné O

ako uvedené v 17 09 01, 17 09 02 a 17 09 03

Odpad zo stavebnej činnosti, (čistenie stavby) 2.5 t O

**b/ počas prevádzky:**

200301 Zmesový komunálny odpad,

predpokladané množstvo cca 8 m3 /rok

Odpady budú zneškodňované na skládke príslušnej triedy v zmysle platnej legislatívy. Generálny dodávateľ stavebných prác bude postupovať rovnako aj pri likvidácii stavebného odpadu. Technické a konštrukčné riešenie bude rešpektovať v plnom rozsahu platné vyhlášky a normy a bude zaručovať ochranu životného prostredia.

7. Dotknuté ochranné pásma, alebo ochranné územia

Danej lokality sa nedotýkajú ochranné pásma alebo ochranné územia, ktoré by boli v kolízii s navrhovanou stavbou.

8. Terénne a sadovnícke úpravy

Súčasťou komplexného riešenia exteriéru objektu sú aj navrhované spevnené plochy, terénne a sadovnícke úpravy.

Spevnené plochy pozostávajú z okapových chodníkov okolo navrhovanej prístavby. Riešenie spevnených plôch podrobnejšie viď. grafickú časť – situácia.

9. Zásady organizácie výstavby

Pre účely staveniska sa bude využívať predovšetkým vlastný pozemok. Stavenisko bude ohradené a sprístupnené zo spevnenej miestnej komunikácie. Za usporiadanie staveniska, organizáciu výstavby a dodržanie podmienok bezpečnosti a ochrany zdravia pri uskutočňovaní stavby zodpovedá jej vybraný zmluvný zhotoviteľ. Vybraný zmluvný dodávateľ zabezpečí zjednodušenú dokumentáciu “ Plán organizácie výstavby “, ktorý predloží na odsúhlasenie objednávateľovi a GPP.

**Kováč Architects s.r.o.**

Štvrť SNP 997/11

Galanta 924 01

projekt stavby pre stavebné konanie

**MŠ KALINČIAKOVA, ZLATÉ MORAVCE**

**- ROZŠÍRENIE KAPACÍT A PRÍSTAVBA JEDÁLNE**

**objekt: prístavba**

**c. technická SPRÁVA**

Zlaté Moravce, k.ú. Zlaté Moravce, č.parc.: 2542/1, 2542/10, 2542/9

Nitriansky kraj, okres Zlaté Moravce

Investor – objednávateľ:

Mesto Zlaté Moravce, 1. mája 940, 953 01 Zlaté Moravce

Február 2020

**1. Základné údaje**

**1.1 Priestory navrhovaného rozšírenia materskej školy :**

Celková zastavaná plocha prístavby : 504,35 m2

Celková úžitková plocha prístavby : 382,55 m2

Celkový obostavaný priestor prístavby : 2 690,99 m3

Počet podlaží : 1 nadzemné

Parcelné číslo : 2542/1, 2542/10, 2542/9

Kapacita navrhovanej prístavby : 29 detí (25 detí v novom pavilóne a 4 detí

v existujúcich priestoroch)

2.Stavebno technické a materiálové riešenie

Výkopy

Pred začatím výkopových prác je potrebné z plochy staveniska sňať ornicu o hr. 200-300 mm a uložiť na depóniu pre neskoršie zahumusovanie. Zemné práce spočívajú v príprave výkopoch jám (základových rýh) pre základové konštrukcie v hĺbke –1,350 m od úrovne 0,000.

Základové konštrukcie

Základové konštrukcie objektu tvoria základové pásy z betónu s doplnkovou výstužou so základovou škárou siahajúcou do úrovne -1,250 m od úrovne 0,000 podľa projektovej dokumentácie. Základy budú z armovaného betónu C20/25 s doplnkovou výstužou (pozri časť statika). Pod základovými konštrukciami aj podkladovým betónom sa zhotoví podkladové lôžko hrúbky 100 mm zo zhutneného štrkopiesku resp. prostého betónu. Všetky parametre navrhovaných základov sú zrejmé z výkresu základov (výkres č. 3 a výkresy v časti statika).

Zvislé nosné konštrukcie

Nosné zvislé konštrukcie navrhovanej prístavby sú navrhnuté ako obvodové murované steny hr. 300 mm z pórobetónových tvárnic Ytong 30 s celoplošným lepidlom a zateplené tepelnou izoláciou z minerálnej vlny hr. 150 mm a vnútorné nosné steny hr. 300 mm z pórobetónových tvárnic Ytong 30 s celoplošným lepidlom. Pod finálnu omietku pri styku rôznych materiálov sa použijú rohové kútové sieťky s min. prekrytím 150 mm.

Zvislé nenosné konštrukcie

Nenosné zvislé deliace konštrukcie - priečky hr. 150 mm budú realizované z pórobetónových tvárnic Ytong 15 s celoplošným lepidlom.

Vodorovné nosné konštrukcie

Stropná resp. strešná konštrukcia predmetného objektu je navrhnutá ako drevená väzníková nosná konštrukcia (presné a podrobné riešenie viď PD dodávateľa väzníkovej konštrukcie). Stropná konštrukcia je navrhnutá z drevených zbíjaných väzníkov so styčníkovými plechmi uložených na obvodovom železobetónovom venci. Pomúrnica bude kotvená do železobetónových vencov kotviacimi hákmi. Tvar a riešenie krovu je vykreslené vo výkresovej časti PD – pôdorys krovu.

Časť prístavby - spojovacia chodba je zastrešená plochou strešnou konštrukciou.

Všetky železobetónové konštrukcie ako preklady a vence sú navrhnuté z materiálu: Betón EN 206-1-C25/30-XC1(SK)-Cl0,4-Dmax16-C1, Oceľ S500 (10505 R). Preklady nad otvormi v deliacich priečkach sú navrhované pórobetónové preklady YTONG.

Zastrešenie

Zastrešenie materskej školy tvorí šikmá strecha (sedlová) vyspádovaná v spáde 35° do strešných dažďových zvodov, ktoré odvádzajú dažďovú vodu na okolitý nespevnený terén. Nosnú časť strechy tvoria drevené zbíjané nosníky so styčníkovými plechmi. Strešná krytina je navrhnutá krytina je navrhnutá ako plechová. Celková plocha strechy spolu predstavuje S1 207,51 m2 a S2 220,41 m2.

Strop objektu je tepelne izolovaný dvoma vrstvami tepelnej izolácie NOBASIL v hrúbke 350+300m.

Časť prístavby - spojovacia chodba je zastrešená plochou strešnou konštrukciou. Konštrukcia plochej strechy sú vyspádované v 2,0% spáde do strešných zvodov, ktoré odvádzajú dažďovú vodu z plochej strechy na okolitý nespevnený terén. Plochá strecha je tepelne zaizolovaná EPS polystyrénom.

Hydroizolácia strechy sa realizuje z fólie Fatrafol810 a je zabezpečená stabilizačnou vrstvou zo štrku frakcie 16/22mm. Fóliovú hydroizoláciu strechy je potrebné vyviesť na atiky pod oplechovanie.

Izolácie proti zemnej vlhkosti

Hydroizoláciu previesť z izolačnej fólie Fatrafol 804 (PVC-P), chránenou geotextíliou Tatratex> 300g/m2 resp. hydroizoláciou z asfaltových hydroizolačných pásov IPA V60 S35 hr. 3,5 mm / IPA V60 S40 hr. 4,0 mm. Izolácia sa musí vyviesť na steny min. 300 mm nad upravený terén.

Izolácie tepelné

Celá podlaha prízemia je odizolovaná tepelnou izoláciou z polystyrénu hr. 170 mm, táto izolácia je kladená na separačnú vrstvu – geotextília (dodržanie technologickej prestávky).

Spodná stavba – styk s terénom je tepelne zaizolovaný extrudovaným polystyrénom hr. 100 mm. Obvodové nosné steny budú zaizolované tepelnou izoláciou z minerálnej vlny hr. 150mm.

Strop objektu je tepelne izolovaný dvomi vrstvami izolácie NOBASIL SPN hr. 150+150mm = 300 mm. Priestor medzi rámami okien a fasád a osteniami sa vyplní PUR penou v dod. výplní otvorov. K okenným a dverným rámom sa priložia pásiky z NOBASIL-u FKD 30, resp. FKD 20.

Všetky konštrukcie z tepelného hľadiska sú navrhnuté tak, aby vyhovovali súčasne platnej tepelnotechnickej norme STN 73 0540 a súčasne minimalizovali tepelné mosty, a tým redukovali tepelné straty a prispeli k energetickej efektívnosti budovy.

Potery

V podlahách sa prevedú vrstvy betónovej mazaniny vystuženej sieťovinou 150x150/6 v hrúbke 60 mm. Mazaninu po obvode stien oddilatovať pásikom polystyrénu hr. 10 mm resp. NOBASILOM PTE.

Vonkajšie omietky

Sú navrhnuté ako tenkovrstvové cementové hr. 3 mm s armovacou sieťkou na ktoré sa nanesie tenkovrstvová ušľachtilá - štrukturovaná omietka hr. 2 mm.

Vonkajšie obklady

Časť prízemia bude zvýraznená farebným odlíšením fasády štruktúrovanou omietkou

(presné riešenie viď. PD Architektúra – výkres č. 12 - Pohľady

Vnútorné omietky

Vnútorné murované steny sa opatria interiérovou vápennocementovou omietkou, hrúbka omietky cca 15 mm.

Na omietky previesť náter Jupol nanášaný valčekom, alternatívne v kombinácii s ušľachtilou stierkou hr. 2 mm (podľa požiadaviek stavebníka).

Vnútorné obklady

V hyg. zariadeniach vytvoriť keramický obklad do výšky 2,1 m a na svetlú výšku miestnosti . Nárožia a ukončenia obkladu previesť aplikovaním kovových líšt. Keramický sokel výšky 100 mm pri keramických dlažbách ukončiť plastovou štvrťkruhovou lištou zn. Protector v dodávke dlažby.

Pri realizácii stavby sa vyberie typ jednotlivých dlažieb podľa vzorky a po konzultácii s GP-architektom.

Vnútorné podhľady

Stropná konštrukcia bude z interiérovej strany opatrená zaveseným resp. spusteným sadrokartónovým podhľadom. V sociálnych miestnostiach zo sadrokartónu s prevedením do mokrého prostredia. Montáž sadrokartónu previesť v zmysle technologického predpisu so zreteľom najmä na styky s ostatnými pevnými časťami stavby, pretmelenie stykov atď..

Nátery

Vnútorné omietky opatriť bielym náterom JUPOL nanášaným valčekom. Sadrokartónové konštrukcie po vyspravení opatriť bielym náterom na báze latexu – JUPOL nanášaný valčekom.

Vonkajšie výplne otvorov

Vonkajšie výplne okenných otvorov sa prevedú ako plastové alt. hliníkové zasklené izolačným trojsklom s tepelnoizolačnými vlastnosťami k=0,7 KW-1m2. Kovanie celoobvodové far. odtieň biely. Montáž okien podľa technologického predpisu. Styk rámu okna a murovaného ostenia vytmeliť silikónovým tmelom. Pri styku rámu okna a murovaného ostenia z interiérovej strany použiť paronepriepustnú pásku a z exteriérovej strany paropriepustnú. Priestor medzi rámom a ostením okien a vonk. dverí vyplniť Pur penou. Súčasťou dodávky okien je vnútorný prefabrikovaný parapet hr. 25 mm s melaminovou fóliou, darebný odtiž podľa odtieňu okenných konštrukcií. Vonkajší parapet z pozinkovaného plechu opatrený protikoróznym náterom.

Počet okien a dverí, ich konštrukčné riešenie, rozmery a tvar je zdokumentovaný vo výkresovej časti tejto PD.

Vnútorné výplne otvorov

Vnútorné výplne otvorov, dvere drevené plné a s presklením, budú osadené do drevenej obložkovej zárubne-povrchová úprava dverí je melaminová fólia, odtiž podľa vzorky. Dvere sú navrhnuté v bezprahovej úprave s prechodovými lištami resp. s prahom podľa požiadaviek investora. Kovanie: prírodný kov – striebrosivá matná povrchová úprava, resp. podľa výberu a požiadaviek stavebníka a po dohode s autorom a GP-architektom.

Podlahy

Nášľapné vrstvy podlahy objektu sa prevedú podľa špecifikácie podláh vo výkresoch pôdorysov.

Sokel ker. dlažieb previesť typovou soklovou tvarovkou alebo tvarovkou rezanou opatrenou kovovou, prípadne plastovou štvrťkruhovou lištou zn. Protector.

Dlažbu upevniť k podkladu lepidlom UzinFliesuritflex hr. 3 mm. Dlažby škárovať systémovými škárovacími hmotami zn. Baumit, alt. Uzin. V dodávke dlažieb je i prevedenie dilatačných ukončujúcich a prechodových profilov.

Typy podláh budú vyšpecifikované vo výpise podláh v textovej časti dokumentácie pre realizáciu stavby resp. výber podľa vzorky po dohode investora s architektom.

Klampiarske výrobky

Podrobnosti a výpisy klampiarskych výrobkov budú spracované v realizačnom stupni PD.

Zámočnícke výrobky

Podrobnosti a výpisy zámočníckych výrobkov budú spracované v realizačnom stupni PD.

Stolárske výrobky

Stolárske výrobky sa uplatnia v kuchynských linkách a v prefabrikovaných vnútorných parapetoch. Podrobnosti a výpisy stolárskych výrobkov budú spracované v realizačnom stupni PD.

Ostatné skutočnosti

Výrobky zabudované do stavby musia byť v zmysle zákona o stavebných výrobkoch č. 10/1998 Z.z. preukázané technickým osvedčením alebo preukázaním zhody. Všetky práce, technologické postupy a konštrukcie musia byť vykonané alebo zhotovené podľa platných STN, ďalej je zhotoviteľ stavby povinný rešpektovať STN 730424 o prípustných rozmerových odchýlkach od projektovaného stavu. Všetky odchýlky zistené počas realizácie stavby od projektom predpokladaného stavu je nutné oznámiť projektantovi. Tento zápisom do stavebného denníka potvrdí alebo upraví projektované riešenie príslušnej konštrukcie alebo zariadenia.

**Všetky dielenské dokumentácie spracovávané jednotlivými subdodávateľmi konštrukcií a zariadení je nutné pred započatím výroby odsúhlasiť písomne s generálnym projektantom**.

Bezpečnosť a ochrana zdravia

Počas realizácie stavby je nutné dodržať predpisy o bezpečnosti práce a technických zariadení pri stavebných prácach podľa vyh. č. 124/2006, 309/2007, 140/2008, 470/2011 zb.

Upozornenie

**Táto dokumentácia je v časti architektonického riešenia architektonickým dielom a je chránená autorským zákonom. Každé použitie diela je podmienené udelením súhlasu autora. Autor má vyhradené právo na autorskú korekciu diela – dozor nad zhotovovaním stavby.**